Miyagi (prefektura)

Japoniako Honshu uharteko prefektura bat da. Hiriburua Sendai hiria da.

 Historia 

Miyagi prefektura Mutsu probintziaren parte izan zen. Antzinako hiriburua Taga-jō zen. Meiji berrezarkuntzan, Mutsu probintziaren parte batzuk harturik, lau probintzia berri sortu ziren: Rikuchū, Rikuzen, Iwaki eta Iwashiro. Hala ere, gaur egun Aomori prefektura den lurraldeak Mutsuren parte izaten jarraitu zuen sistema feudala desegin eta Japonia modernoaren prefektura-sistema ezarri zen arte.

1871ean, Sendai prefektura sortu zen, eta hurrengo urtean, izena aldaturik, Miyagi prefektura bihurtu zen.

2011ko martxoaren 11n, 9,0 magnitudeko lurrikara batek jo zuen prefektura. Haren ondorioz, tsunami erraldoi bat sortu zen (10 bat metroko altuera), eta kalte handiak eragin zituen.

 Geografia 

Miyagi prefektura Tōhoku eskualdearen erdialdean dago, Ozeano Barearen ertzean. Mendebaldean eta ipar-ekialdeko kostaldean mendi garaiak daude, baina erdialdean, Sendai hiriaren inguruan, lautada zabalak daude. Eskualdeko ibairik luzeena eta Japoniako bosgarrena den Kitakami ibaia bertan itsasoratzen da.

Prefekturako kostaldeko iparraldetik Oshika penintsula irteten da ozeanorantz.

Lurraldearen % 23 natura-parke gisa babestuta dago. Bertan dago Rikuchū Kaigan parke nazionala, besteak beste.

 Ekonomia 

Arrantza (ostrak) eta nekazaritza-abeltzaintzak jarduera garrantzitsuak dira prefekturan: arroz-produkzioa handia da, eta abere asko hazten dira. Dena den, industria da ekonomiaren sektore nagusia: Sendai inguruan manufaktura-industria garrantzitsuak daude, batez ere elektronika eta etxetresnen sektoreetan eta elikagaigintzan.

 Banaketa administratiboa 
 Hiriak 
Hiri handienak:
 Sendai (hiriburua, 1.029.552 biztanle)
 Ishinomaki (163.840 bizt.)
 Ōsaki (137.164 bizt.)
 Tome (86.940 bizt.)
 Kurihara (77.862 bizt.)

Hiri guztiak:
 Higashimatsushima
 Ishinomaki
 Iwanuma
 Kakuda
 Kesennuma
 Kurihara
 Natori Ōsaki
 Sendai (hiriburua)
 Shiogama
 Shiroishi
 Tagajō
 Tome
 Tomiya

 Herriak barrutika sailkatuta 
 Igu barrutia
Marumori
 Kami barrutia
Kami
Shikama
 Katta barrutia
Shichikashuku
Zaō
 Kurokawa barrutia
Ōhira
Ōsato
Taiwa Miyagi barrutia
Matsushima
Rifu
Shichigahama
 Motoyoshi barrutia
Minamisanriku
 Oshika barrutia
Onagawa
 Shibata barrutia
Kawasaki
Murata
Ōgawara
Shibata Tōda barrutia
Misato
Wakuya
 Watari barrutia
Watari
Yamamoto

 Ondasun nabarmenak 

 Kanpo estekak 
 Miyagi prefekturako webgune ofiziala